|  |  |  |  |
| --- | --- | --- | --- |
| C:\Users\SzucsE\Documents\korny_nev\vetélkedő_2018-2019\2019_03\Lázbérc02.JPG  **MÁrCIUS**  **TARNAVIDÉKI és LÁZBÉRCI Tájvédelmi Körzetek**  ***és a LEPKÉK*** | |  | | --- | | **Név:**  **Életkor:**  **Iskola:**  **Osztály:** | |  | |

1. **TALÁLJ RÁ A VÁLASZOKRA!**

Az alábbi kisfilm segítségével az éjszakai lepkék megfigyelésébe pillanthattok be:

<https://www.youtube.com/watch?v=3IWjb1XNeDk>

* Hol játszódik a kisfilm?
* Mely módszert használják általánosan az éjszakai lepkék kutatásához?
* Melyik ritka éjszakai lepkefaj szerepel a filmben?
* Mi biztosítja a kapcsolatot ezen éjszakai lepkefaj két közeli populációja között?
* Mi az oka annak, hogy sokkal több éjszakai lepkefaj létezik, mint nappali (a hazai mintegy 3500 lepkefajból 170 faj tartozik a nappali lepkék közé)?

1. **MIRE GONDOLTUNK?**

1. …………………………………….

* Szűk sziklaszoros a Lázbérci Tájvédelmi Körzet területén.
* 18-19. századi földrengések által kiváltott andezittufa-csuszamlások hozták létre, így alakult ki hazánk egyik legnagyobb álbarlangrendszere.
* Keletkezésének története a „Bodó-tó titka”című mondaként él a bánhorvátiak között.

2. ………………………………………

* A Lázbérci TK lejtősztyepprétjeit gazdagítom. Védenek.
* Nagyméretű virágaim kora tavasszal nyílnak. Az éjszakai hideg ellen sűrű, selymes szőrű bundám véd. Lepelleveleim kékes-lilás színűek, erre utal a nevemben szereplő, és az ótörökből átvett régi magyar „kök” szó, mely kéket jelent.
* Népies neveim: tikdöglesztő, alamuszvirág, kokasharang, varjúkikerics.

3. …………………………………….

* Sziklaerdők, mészkősziklagyepek őshonos, védett növénye vagyok.
* Virágtakaróm öt halványsárga csészelevélből áll, melyek közül a felső sisakformájú. Erről kaptam nemzetségnevem.
* Az ókorban gyilkosságoknál alkalmaztak, mivel egész testem, de főleg a gumóm rendkívül erős mérget tartalmaz. Innen ered fajnevem.

4. …………………………………….

* Elsősorban domb- és hegyvidékeink hűvösebb patakvölgyeiben fordulok elő, a ligeterdőket kedvelem.
* Hernyóként a kecskefűz és rekettyefűz leveleit fogyasztom.
* Nevem arra utal, hogy szárnyaim (igaz csak hím egyedeimnél) ibolyás-kéken irizálnak, „játszom” a színekkel. Védenek, természetvédelmi értékem: 50.000 forint.

5. …………………………………….

* Telepesen fészkelek. Lösz- és homokfalakban alakítom ki közel 2 méter hosszú költőüregemet.
* Méhészmadárnak is hívnak, mert a darazsak, lepkék, egyéb repülő rovarok mellett a méhek is az étlapomon szerepelnek.
* Rendkívül színes egyéniség vagyok. Fokozottan védenek, természetvédelmi értékem: 100.000 forint.

6. …………………………………….

* A fajdfélék családjába tartozom. Magyarország elterjedési területem nyugati pereme, ahol hegyvidéki erdőségekben rejtőzködöm. A Tarnavidéki TK egyik kincse vagyok.
* Fészkemet fa tövében alakítom ki, mely legtöbbször csak egy földbe kapart mélyedés. A túlszaporodott vaddisznóállomány veszélyt jelent 8-12 fiókából álló fészekaljamra.
* Magyarországon mindössze 60-100 pár fészkel közülünk. Csökkenő állományunk miatt fokozottan védenek, természetvédelmi értékem: 500.000 Ft.

7. …….………………………….

* A Tarnavidék leglátványosabb földtani-felszínalaktani értéke.
* 60-80 méter magas, csaknem függőleges homokkő sziklafal.
* Megközelítése Tarnaleleszről vagy Bükkszenterzsébetről, a róla elnevezett tanösvényen lehetséges.

*Forrás:* [*https://www.bnpi.hu/msite/194/bk\_4\_q3052\_tajvedelmi\_korzetek.pdf*](https://www.bnpi.hu/msite/194/bk_4_q3052_tajvedelmi_korzetek.pdf)

[*www.macrolepidoptera.hu*](http://www.macrolepidoptera.hu)

[*www.mme.hu*](http://www.mme.hu)

1. **JÁRJ UTÁNA!**

* Mesterséges tó, legfontosabb rendeltetése a környező települések ivóvízzel való ellátása. Felismered a kép alapján? …………………………………………



* Milyen vízrajzi jelenség elnevezései a következők:

[Bán](https://hu.wikipedia.org/wiki/B%C3%A1n-patak), Baróc, Boroszló, [Csernely](https://hu.wikipedia.org/wiki/Csernely-patak), [Eskerenna](https://hu.wikipedia.org/wiki/Eskerenna-patak), [Gizslír](https://hu.wikipedia.org/wiki/Gizsl%C3%ADr-patak), [Mehelycső](https://hu.wikipedia.org/wiki/Mehelycs%C5%91-patak), [Nagyvölgyi](https://hu.wikipedia.org/wiki/Nagyv%C3%B6lgy-patak), Sátai, [Szána](https://hu.wikipedia.org/wiki/Sz%C3%A1na-patak), [Szilvás](https://hu.wikipedia.org/wiki/Szilv%C3%A1s-patak), [Szalajka](https://hu.wikipedia.org/wiki/Szalajka-patak_(Heves_megye)), [Taró-völgyi](https://hu.wikipedia.org/wiki/Tar%C3%B3-v%C3%B6lgyi-patak) és [Úszó](https://hu.wikipedia.org/wiki/%C3%9Asz%C3%B3-patak)?

Mi a közös bennük?

* Mit neveznek Istenmezején „Noé szőlőjének”?
* Milyen monda fűződik hozzá?

*Forrás:* [*http://www.istenmezeje.hu/?module=news&fname=istenmezeje*](http://www.istenmezeje.hu/?module=news&fname=istenmezeje)

1. **PÁRBAN**

**Lepkék és tápnövényeik**

Számos lepkefaj hernyója egy-egy tápnövényre specializálódott (monofág), mások csak néhány növényen képesek kifejlődni (oligofág hernyók). A nőstény lepke a megtermékenyített petét általában a tápnövényre rakja, a petéből kikelő hernyó ezen táplálkozik.

Ebben a feladatban a két tájvédelmi körzetben előforduló védett lepkefajokat kell a megfelelő tápnövényekkel összepárosítanod!

* Írd a betűk mellé a növényfajok neveit!

kökény, szirti gyöngyvessző, kecskefűz, homoki baltacím, csertölgy, sovány ibolya, mocsári gólyaorr, tavaszi lednek

A: …………………………………

B: …………………………………

C: ………………………………….

D: …………………………………..

E: ……………………………………

F: ……………………………………

G: ……………………………………….



* Írd be a táblázatba a lepkefajok neveit, az őket ábrázoló fotók számát, valamint az adott fajhoz tartozó tápnövény betűjelét!

*Nagy fehérsávoslepke, Hegyi törpeboglárka, Nagy színjátszólepke, Sárga gyapjasszövő, Magyar fésűsbagoly, Gólyaorrboglárka, Keleti gyöngyházlepke, Kis fehérsávoslepke*

|  |  |  |
| --- | --- | --- |
| **Lepkefaj megnevezése** | **Fotó száma** | **Tápnövény betűjele** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |



*Forrás:* [*www.macrolepidoptera.hu*](http://www.macrolepidoptera.hu)

1. **REJTVÉNY**

Az alábbi montázson öt, nagyításban készült képet látsz, melyek a lepkék testrészeit ábrázolják. Pontosabban csak négyen láthatóak testrészek, az egyik más módon kötődik a lepkékhez. Nevezd meg a felnagyított szerveket, valamint találd ki melyik a „kakukktojás” kép, és mi látható rajta!



1. **SZABAD A PÁLYA…**

…olyan ötletes, önálló alkotás előtt, mely valamilyen módon kapcsolódik a hónap témáihoz, azaz a **Tarnavidéki és Lázbérci Tájvédelmi Körzetek értékei**hez, vagy a **lepkék**hez.

Műfaja szabadon választott, lehet például rajz, grafika, makett, fotó, rövidfilm, animáció, vers, novella, interjú, stb. A lényeg, hogy a saját alkotásod legyen! (A szöveges alkotások terjedelme maximum egy A4-es oldal lehet.)